open-index/open-wikipedia-markdown huggingface dataset:
টি. ই. শ্রীনিবাসন

**তিরুমলে এচামবাদি শ্রীনিবাসন** (; ; জন্ম: ২৬ অক্টোবর, ১৯৫০ - মৃত্যু: ৬ ডিসেম্বর, ২০১০) মাদ্রাজ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন **তিরুমলে শ্রীনিবাসন** নামে পরিচিত **টি. ই. শ্রীনিবাসন**।

## প্রথম-শ্রেণীর ক্রিকেট
১৯৭০-৭১ মৌসুম থেকে ১৯৮৩-৮৪ মৌসুম পর্যন্ত টি. ই. শ্রীনিবাসনের প্রথম-শ্রেণীর খেলোয়াড়ী জীবন চলমান ছিল। দর্শনীয় ভঙ্গীমায় ব্যাটিং করতেন টি. ই. শ্রীনিবাসন। এক দশক তামিলনাড়ু দলের প্রধান চালিকাশক্তিতে পরিণত হয়েছিলেন। বেশ বয়স নিয়ে ক্রিকেট খেলায় অগ্রসর হন।

চেন্নাইয়ে জন্মগ্রহণকারী টি. ই. শ্রীনিবাসনের পিতা টি. ই. ভারাদান জনপ্রিয় তামিল অভিনেতা ছিলেন। ১৯৭৭-৭৮ মৌসুমে দিলীপ ট্রফিতে উত্তর অঞ্চলের বিপক্ষে দক্ষিণ অঞ্চলের সদস্যরূপে ১১২ রান তুলে সকলের মনোযোগের কেন্দ্রবিন্দুতে উপনীত হন। এরপর, মাদ্রাজে অনুষ্ঠিত ১৯৮০-৮১ মৌসুমের দেওধর ট্রফির চূড়ান্ত খেলায় ধৈর্যশীলতার স্থিরমূর্তি হিসেবে ১২৯ রান তুলেন। দিল্লির বিপক্ষে ইরানি ট্রফিতেও অপরাজিত থাকেন। ফলশ্রুতিতে, ঐ মৌসুমে অস্ট্রেলিয়া ও নিউজিল্যান্ড গমনার্থে তাকে জাতীয় দলে অন্তর্ভুক্ত করা হয়।

মাঝে-মধ্যে লেগ স্পিনারের ভূমিকায় অবতীর্ণ হতেন। কয়েক বছর ইয়র্কশায়ার লীগে উডহাউজের প্রতিনিধিত্ব করেন। এছাড়াও, নিউ সাউথ ওয়েলসে গ্রেড ক্রিকেটে অংশ নিয়েছেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন টি. ই. শ্রীনিবাসন। 
তবে, অংশগ্রহণকৃত দুইটি একদিনের আন্তর্জাতিকে তেমন ভূমিকা রাখতে পারেননি। অকল্যান্ডে একমাত্র টেস্টে ৪৮ রান করেন। ১৩ মার্চ, ১৯৮১ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ঐ খেলায় তিনি ২৯ ও ১৯ রান করেন।

অন্যদিকে, ৬ ডিসেম্বর, ১৯৮০ তারিখে মেলবোর্নে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ১০ জানুয়ারি, ১৯৮১ তারিখে একই মাঠে নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এ সফরে প্রথম-শ্রেণীর খেলাগুলোয় বেশ ভালো করেন। কিন্তু, ব্যাটিং উদ্বোধন কিংবা মাঝারিসারিতে বেশ ম্রিয়মান ছিলেন।

দীর্ঘদিন মস্তিষ্কের ক্যান্সারে আক্রান্ত ছিলেন। ইতোপূর্বে দুইবার অস্ত্রোপচার করা হয় ও তৃতীয়বার অস্ত্রোপচারকালে ৬ ডিসেম্বর, ২০১০ তারিখে ৬০ বছর বয়সে টি. ই. শ্রীনিবাসনের দেহাবসান ঘটে।

## তথ্যসূত্র

## আরও দেখুন
* জাভাগাল শ্রীনাথ
* এক টেস্টের বিস্ময়কারী
* শ্রীনিবাসরাঘবন ভেঙ্কটরাঘবন
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৫০-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:তামিলনাড়ুর ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতে ক্যান্সারে মৃত্যু
বিষয়শ্রেণী:মস্তিষ্কের টিউমার থেকে মৃত্যু
বিষয়শ্রেণী:চেন্নাই থেকে আগত ক্রিকেটার
মেঘা মিত্তল

**মেঘা মিত্তল** (জন্ম ২০শে নভেম্বর ১৯৭৬, ভারতের মারওয়াড়ে) জার্মান ফ্যাশন লাক্সারি ব্র্যান্ড এস্কাদের প্রাক্তন সভাপতি এবং ব্যবস্থাপনা পরিচালক। মিত্তল পরিবার ২০১৯ সালের ৪ই নভেম্বর এস্কাদা ব্র্যাণ্ডটির  অংশীদারত্ব রিজেন্টের কাছে বিক্রি করেছিল।

## শিক্ষা ও কর্মজীবন
মিত্তল ১৯৯৭ সালে হোয়ারটন স্কুল থেকে বিএস নিয়ে স্নাতক হন। তার বিশেষ পড়াশোনার জায়গা ছিল ফিন্যান্স বা অর্থায়ন। পরবর্তীকালে তিনি গবেষণা বিভাগের বিশ্লেষক হিসাবে ইনভেস্টমেন্ট ব্যাংক গোল্ডম্যান শ্যাক্সে যোগদান করেছিলেন।২০০৩ সালে, তিনি লন্ডনের ইনচাল্ড স্কুল অফ ডিজাইনে আর্কিটেকচারাল ইন্টিরিয়র ডিজাইনে স্নাতকোত্তর ডিগ্রি অর্জন করেছেন।

২০০৯ সালের নভেম্বর মাসে তিনি এস্কাদার দায়িত্ব গ্রহণ করেন.

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজস্থানের নারী ব্যবসায়ী
বিষয়শ্রেণী:মিত্তল পরিবার
বিষয়শ্রেণী:যুক্তরাজ্যে ভারতীয় প্রবাসী
বিষয়শ্রেণী:ফ্যাশনে ভারতীয় ব্যবসায়ী
বিষয়শ্রেণী:হোয়ার্টন স্কুল অব ইউনিভার্সিটি অব পেনসিলভানিয়ার প্রাক্তন শিক্ষার্থী
ইমদাদুল হক

**ইমদাদুল হক** বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৫ আসনের সাবেক সংসদ সদস্য।

## প্রাথমিক জীবন
ইমদাদুল হক কিশোরগঞ্জ জেলায় জন্মগ্রহণ করেন।

## রাজনৈতিক জীবন
ইমদাদুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৫ আসন থেকে সংসদ সদস্য নির্বাচিত হন। তিনি ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৫ আসনে পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জীবিত ব্যক্তি
শাইখ যাকারিয়া ইসলামিক রিসার্চ সেন্টার

**শাইখ যাকারিয়া ইসলামিক রিসার্চ সেন্টার** খিলক্ষেত, ঢাকায় অবস্থিত একটি ইসলামি গবেষণা কেন্দ্র। মুফতি মিজানুর রহমান সাঈদ ২০১২ সালে এটি প্রতিষ্ঠা করেন।

## বিভাগসমূহ
বর্তমানে এই গবেষণা কেন্দ্রে  নিম্নলিখিত বিভাগগুলো রয়েছেঃ
* আরবী ভাষা ও সাহিত্য বিভাগ।
* তাফসির বিভাগ।
* ফতোয়া বিভাগ (দারুল ইফতা)।
* উচ্চতর ইসলামি আইন ও ফিকহ বিভাগ।
* হাদীসে বিশেষীকরণ বিভাগ।
* হিফজুল কুরআন ও মক্তব বিভাগ।
* মিসকাত ও দাওরা-ই-হাদীছ বিভাগ।
* দাওয়াহ সেন্টার বিভাগ।
* গবেষণা ও প্রকাশনা বিভাগ।

## তথ্যসূত্র

## বহিঃসংযোগ
* মুফতি ইউসুফ সুলতান 

বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয়
বিষয়শ্রেণী:ঢাকা জেলার কওমি মাদ্রাসা
ধনাঢ্য ভারতীয়দের তালিকা

ফোর্বস ম্যাগাজিন দ্বারা সংকলিত এবং প্রকাশিত সম্পদ এবং সম্পদের বার্ষিক মূল্যায়নের উপর ভিত্তি করে **মোট সম্পদের ভিত্তিতে ধনী ভারতীয়দের তালিকা**। ২০২২ সালের এপ্রিল পর্যন্ত, ভারতে ১৬৬ বিলিয়নেয়ার রয়েছে, যা মার্কিন যুক্তরাষ্ট্র এবং চীনের পরে দেশটিকে বিশ্বের তৃতীয় স্থানে রাখে। মুকেশ আম্বানি টানা ১৩ বছর ধরে সবচেয়ে ধনী ভারতীয়। ফোর্বসের মতে তিনি বর্তমানে বিশ্বের ১২তম ধনী ব্যক্তি। সাবিত্রী জিন্দাল বর্তমানে ভারতের সবচেয়ে ধনী মহিলা তালিকার শীর্ষে আছেন ৯ম স্থানে।

## শীর্ষ ২৫ ধনী ভারতীয়
নীচের সারণীটি ফোর্বস (২০২২) দ্বারা প্রকাশিত তাদের মোট সম্পদ অনুসারে ভারতের সবচেয়ে ধনী ব্যক্তিদের তালিকা করে।

*সূত্র*: ফোর্বস

## শীর্ষ ৫ ধনী ভারতীয় মহিলা

## আরো দেখুন

* ফোর্বসের বিলিয়নিয়ারের তালিকা
* বিলিয়নেয়ারের সংখ্যা অনুযায়ী দেশের তালিকা
* ধনী পরিবারের তালিকা

## তথ্যসূত্র

বিষয়শ্রেণী:ভারতীয় শতকোটিপতি
বিষয়শ্রেণী:ভারতের জনপরিসংখ্যান
বিষয়শ্রেণী:ভারতীয় ব্যক্তিদের তালিকা
বিষয়শ্রেণী:ভারতের অর্থনীতির তালিকা
বিষয়শ্রেণী:সম্পদ অনুযায়ী ব্যক্তিদের তালিকা
বিষয়শ্রেণী:ভারতীয় ব্যক্তির তালিকা
আলীপুর, নেত্রকোণা

**আলীপুর** বাংলাদেশের উত্তর-মধ্যাঞ্চলে, নেত্রকোণা জেলায় অবস্থিত কেন্দুয়া পৌরসভার একটি ওয়ার্ড।

## ভৌগোলিক অবস্থা
আলীপুর এর অবস্থান । মোট ০.৩ বর্গ কিলোমিটার আয়তনে প্রায় ৫০০টি গৃহ রয়েছে।

## তথ্যসূত্র

## বহিঃসংযোগ
* বাংলাদেশ পোস্ট কোডের তালিকা
* পৌরসভা অধ্যাদেশ ১৯৭৭

বিষয়শ্রেণী:বাংলাদেশের শহর
বিষয়শ্রেণী:ময়মনসিংহ বিভাগ
বিষয়শ্রেণী:নেত্রকোণা জেলা
বিষয়শ্রেণী:নেত্রকোণা জেলার পৌরসভা
বিষয়শ্রেণী:কেন্দুয়া উপজেলা
বিষয়শ্রেণী:ঢাকা বিভাগের জনবহুল স্থান
আশারকোটা

**আশারকোটা** পূর্ব বাংলাদেশের চট্টগ্রাম বিভাগের চাঁদপুর জেলা কচুয়া উপজেলা আশারকোটা গ্রাম। এটি পালাখালের উত্তর-পশ্চিমে এবং সিংগুয়ার উত্তরে অবস্থিত।

## নিদর্শন
আশারকোটা কেন্দ্রীয় মসজিদ, আশারকোটা কলিমউদ্দিন প্রধানিয়া বাড়ি বায়তুল আমান জামে মসজিদ ও প্রধানিয়া বাড়ি মসজিদ এবং আশারকোটা সরকার প্রাথমিক বিদ্যালয় রয়েছে। এবং একটি সামাজিক সংগঠন রয়েছে আশারআলো যুব সংঘ।

## তথ্যসূত্র

বিষয়শ্রেণী:লক্ষ্মীপুর জেলার গ্রাম
আলিপুর (দ্ব্যর্থতা নিরসন)

**[[আলিপুর]]** বলতে সাধারণত দক্ষিণ চব্বিশ পরগনা জেলার সদর ও দক্ষিণ কলকাতার বিলাসবহুল পাড়াকে বোঝায়।

এছাড়া **আলিপুর** দ্বারা বোঝানো হতে পারে:

* আলিপুর, কপূরথলা, পাঞ্জাবের কপূরথলা জেলার একটি গ্রাম
* আলিপুর, দিল্লি, উত্তর পশ্চিম দিল্লি জেলার একটি শহরাঞ্চল
* আলিপুর সদর মহকুমা, দক্ষিণ চব্বিশ পরগনা জেলার প্রশাসনিক মহকুমা

## অন্যান্য
* আলিপুরদুয়ার, পশ্চিমবঙ্গের পৌর শহর
* আলিপুরদুয়ার জেলা, জলপাইগুড়ি বিভাগের জেলা
* আলিপুরদুয়ার বিধানসভা কেন্দ্র
* আলিপুরদুয়ার লোকসভা কেন্দ্র
* নিউ আলিপুর, দক্ষিণ কলকাতার একটি পাড়া
* সমষ্টি উন্নয়ন ব্লক:
** আলিপুরদুয়ার ১ সমষ্টি উন্নয়ন ব্লক
** আলিপুরদুয়ার ২ সমষ্টি উন্নয়ন ব্লক

## আরও দেখুন
* আলীপুর (দ্ব্যর্থতা নিরসন)
আদ্রা রামচন্দ্রপুর

**আদ্রা রামচন্দ্রপুর** বাংলাদেশের পূর্বাঞ্চলের একটি গ্রাম। এটি চট্টগ্রাম বিভাগের কুমিল্লা জেলায় অবস্থিত।

## তথ্যসূত্র

বিষয়শ্রেণী:বাংলাদেশের গ্রাম
বিষয়শ্রেণী:কুমিল্লা জেলা
বিষয়শ্রেণী:চাঁদপুর জেলার গ্রাম
বিষয়শ্রেণী:চট্টগ্রাম বিভাগের গ্রাম
মার্ক ম্যানসন

**মার্ক ম্যানসন** (জন্ম ৯ মার্চ, ১৯৮৪) একজন আমেরিকান স্ব-সহায়ক লেখক এবং ব্লগার। ২০১২ সালের দিকে তিনি তিনটি বই রচনা করেন যার মধ্যে দুটি হল *[[দ্য সাটল আর্ট অব নট গিভিং অ্যা ফাক|দ্য সাটল আর্ট অফ নট গিভিং এ ফাক]]* এবং *অ্যাভরিথিং ইজ ফাকড: অ্যা বুক অ্যাবাউট হোপ* যা *[[দ্য নিউ ইয়র্ক টাইমস|দ্য নিউ ইয়র্ক টাইমসের]]* সেরা বিক্রি ছিল।

## ব্যক্তিগত জীবন
মার্ক ম্যানসন বড় হয়েছেন মার্কিন যুক্তরাষ্ট্রের টেক্সাসের অস্টিনে। তিনি পড়াশোনা করার জন্য ম্যাসাচুসেটসের বোস্টনে চলে আসেন এবং ২০০৭ সালে বোস্টন বিশ্ববিদ্যালয় থেকে আন্তর্জাতিক ব্যবসায় ডিগ্রি নিয়ে স্নাতক করেন।  ২০১৬ সালে তিনি ফার্নান্দা নিউটকে বিয়ে করেছিলেন।

## ব্লগস
ম্যানসন ২০০৮ সালে ডেটিং পরামর্শ সম্পর্কে তাঁর প্রথম ব্লগ শুরু করেন।

২০১০ সালে তিনি *পোস্ট ম্যাসকুলিন* নামে একটি নতুন ব্লগ শুরু করেন (বর্তমানে অবনমিত) যেখানে পুরুষদের জন্য সাধারণ জীবনের পরামর্শ দেয়া হত। ম্যানসন 2013 সালে তার ব্লগকে *মার্কম্যানসন.নেট* () স্থানান্তরিত করেন

"*[[দ্য সাটল আর্ট অব নট গিভিং অ্যা ফাক]]*" নামে ২০১৫ সালে ম্যানসন একটি ব্লগ নিবন্ধ প্রকাশ করেন যা একই নামে তাঁর দ্বিতীয় বইয়ের ভিত্তি তৈরি করে। 
থাম্ব|বুককন ২০১৯এ তাঁর বই অভ্যরিথিং ''ইজ'' ফাকড স্বাক্ষরকৃত ম্যানসন
ম্যানসনের প্রথম বই, *[[মডেলস: অ্যাট্রাক্ট উইমেন থ্রু হোনিটি]]* ২০১১ সালে নিজেই প্রকাশ করেন। এটি প্যান ম্যাকমিলান অস্ট্রেলিয়া ২০১৭ সালে পুনরায় প্রকাশ করে।

তাঁর দ্বিতীয় বই *[[দ্য সাটল আর্ট অব নট গিভিং অ্যা ফাক|দ্য সাটল আর্ট অব নট গিভিং অ্যা ফাক :এ কাউন্টারিন্টিউটিভ অ্যাপ্রোচ টু লিভিং এ গুড লাইফ]]* ২০১৬ সালে প্রকাশিত হয়। এটি নিউ ইয়র্ক টাইমসের সেরা বিক্রয়কারী তালিকায় ২ অক্টোবর ২০১৬এর সপ্তাহে হাউ-টু এবং বিবিধ বিভাগে ছয় নম্বর স্থান দখল করে এবং ১ জুলাই ২০১৭এর সপ্তাহে তালিকার শীর্ষে উঠে এসেছিল। ২০২০ সালের মে মাসের হিসাবে, বইটি শীর্ষ ১০স্থান দখল করেছিল ১৭৯ সপ্তাহব্যপী।

ম্যানসনের তৃতীয় বই *অ্যাভরিং ইজ ফাকড: এ বুক অ্যাবাউট হোপ* হার্পারকোলিনসকতৃক ২০১৯ সালে প্রকাশ পেয়েছিল। এটি পরামর্শ, হাউ-টু, এবং বিবিধ বিভাগের জন্য নিউ ইয়র্ক টাইমস বেস্টসেলার তালিকার এক নম্বরে উঠে আসে।

অক্টোবর ২০১৮তে পেঙ্গুইন র‌্যান্ডম হাউস ঘোষণা করে যে ম্যানসন উইল স্মিথের সাথে তার আত্মজীবনী লেখার জন্য কাজ করবে।

*ম্যান্ডেটরি.কমের* হয়ে এরিকা রিভেরা বইটিতে ম্যানসনের স্টাইলকে "ম্যান-টু ম্যান আড্ডার মতো নির্বোধ" বলে বর্ণনা করেছেন এবং ক্যাথারিন পুষ্কর *নিউইয়র্ক ডেইলি নিউজ*এর পর্যালোচনাতে এটিকে "মূর্খ-মজাদার, মজার-মত-নরক" হিসাবে বর্ণনা করেছেন এবং তাঁর দর্শন এইভাবে:" জীবন যে কঠিন, আপনি বিশেষ নন, সুখ একটি ফাঁকা লক্ষ্য এবং তাই আপনার নিশ্চিত হওয়া উচিত যে আপনি সত্যিকারের সার্থকতার প্রতি মনোনিবেশ করেছেন " বলেছেন।

## তথ্যসূত্র

## বহিসূত্রি

* 

বিষয়শ্রেণী:আত্ম-প্রকাশিত লেখক
বিষয়শ্রেণী:জীবিত ব্যক্তি
বিষয়শ্রেণী:মার্কিন ব্লগার
বিষয়শ্রেণী:১৯৮৪-এ জন্ম
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন পুরুষ ব্লগার
পলাশকান্দি

**পলাশকান্দি** বাংলাদেশের শেরপুর জেলার নকলা উপজেলার পাঠাকাটা ইউনিয়নের অন্তর্ভুক্ত একটি গ্রাম।

## জনউপাত্ত
২০১১ আদমশুমারী অনুযায়ী পলাশকান্দি গ্রামের মোট ২৭৬ একর আয়তনে ২৮৯টি পরিবার বাস করে। গ্রামের মোট জনসংখ্যা ১১৫৮; যার মধ্য পুরুষ ৫৬৭ জন এবং মহিলা ৫৯১ জন। গ্রামে ১০০ জন মহিলার বিপরীতে ৯৬ জন পুরুষ রয়েছেন।

## আরও দেখুন
* বাংলাদেশের গ্রাম

## তথ্যসূত্র

## বহিঃসংযোগ
* পাঠাকাটা ইউনিয়ন, বাংলাদেশ জাতীয় তথ্য বাতায়ন

বিষয়শ্রেণী:শেরপুর জেলার গ্রাম
বিষয়শ্রেণী:নকলা উপজেলা
বিষয়শ্রেণী:রংপুর বিভাগের জনবহুল স্থান
বিষয়শ্রেণী:ময়মনসিংহ বিভাগের গ্রাম
উদারা জয়াসুন্দরা

**মাদুরাবেলাগে ডন উদারা সুপেক্ষা জয়াসুন্দরা** (; জন্ম: ৩ জানুয়ারি, ১৯৯১) মিনুয়ানগোদা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর শ্রীলঙ্কান ক্রিকেটে রাগামা ক্রিকেট ক্লাব ও শ্রীলঙ্কা নেভি স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, মাঝে-মধ্যে লেগ ব্রেক বোলিং করে থাকেন **উদারা জয়াসুন্দরা**।

## প্রথম-শ্রেণীর ক্রিকেট
আনন্দ কলেজে অধ্যয়ন করেছেন তিনি। বিখ্যাত ক্রিকেটার ব্রায়ান লারাকে আদর্শ হিসেবে মানেন। পেশাদারী পর্যায়ে ক্রিকেটার হবার স্বপ্ন ভেঙ্গে গেলে ব্যবসায় জগতে প্রবেশ করার ইচ্ছে রয়েছে তার। ২০০৯ সাল থেকে প্রথম-শ্রেণীর খেলোয়াড়ী জীবন চলমান রয়েছে তার। বামহাতি ব্যাটসম্যান উদারা জয়াসুন্দরা নিউজিল্যান্ডে অনুষ্ঠিত ২০১০ সালর অনূর্ধ্ব-১৯ ক্রিকেট বিশ্বকাপ খেলার জন্যে মনোনীত হয়েছিলেন। নভেম্বর, ২০০৯ সালে ত্রি-দেশীয় অনূর্ধ্ব-১৯ প্রতিযোগিতায় বাংলাদেশের বিপক্ষে ৮২ রানের ইনিংস খেলেন।

অক্টোবর, ২০১৫ সালে সফররত ওয়েস্ট ইন্ডিয়ান একাদশের বিপক্ষে শ্রীলঙ্কা বোর্ড সভাপতি একাদশের সদস্যরূপে প্রস্তুতিমূলক খেলায় অংশ নেন। ১৪২ রান তুলে দলে শীর্ষ রান সংগ্রাহক হন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন উদারা জয়াসুন্দরা। সবগুলো টেস্টই নিউজিল্যান্ডের বিপক্ষে খেলেছিলেন তিনি। ১০ ডিসেম্বর, ২০১৫ তারিখে ডুনেডিনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ২০১৫ তারিখে হ্যামিল্টনে একই দলের বিপক্ষে সর্বশেষ টেস্টে অংশ নেন তিনি।

২০১৫-১৬ মৌসুমে শ্রীলঙ্কা দলের সদস্যরূপে নিউজিল্যান্ড গমন করেন। এ সফরেই ১০ ডিসেম্বর, ২০১৫ তারিখে স্বাগতিক নিউজিল্যান্ড দলের বিপক্ষে তার টেস্ট অভিষেক পর্ব সম্পন্ন হয়। ঐ খেলায় তেমন সুবিধে করতে পারেননি তিনি। প্রথম ইনিংসে মাত্র ১ ও দ্বিতীয় ইনিংসে মাত্র ৩ রান তুলতে সক্ষম হন। ডুনেডিনে অনুষ্ঠিত ঐ টেস্টে তার দল ১২২ রানের পরাজয়বরণ করতে বাধ্য হয়।

## তথ্যসূত্র

## আরও দেখুন
* মাহেলা উদাত্তে
* পিয়াল বিজেতুঙ্গে
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গালে গার্ডিয়ান্সের ক্রিকেটার
বিষয়শ্রেণী:নাগেনাহিরা নাগাসের ক্রিকেটার
বিষয়শ্রেণী:মান্নার ডিস্ট্রিক্টের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
ছাট্টাম এন কাইয়িল

**ছাট্টাম এন কাইয়িল** () হচ্ছে ১৯৭৮ সালে মুক্তিপ্রাপ্ত একটি তামিল চলচ্চিত্র। টি এন বলুর প্রযোজনা, রচনা ও পরিচালনায় চলচ্চিত্রটিতে কমল হাসন, শ্রীপ্রিয়া ছিলেন। চলচ্চিত্রটির হিন্দি পুনঃনির্মাণ ১৯৮০-এর দশকের প্রারম্ভে মুক্তি পায় এবং ওখানে কমল হাসনের নায়িকা ছিলেন পুনম ধিল্লোন।

## কাহিনী সারাংশ
ছবিটি দুটি যমজ ভাইয়ের কাছাকাছি ঘোরাফেরা করা নিয়ে, যারা শৈশবে পৃথক হয়েছিলেন এবং ভিন্ন পরিবার পেয়েছিলেন। একজন শিক্ষিত এবং ভাল মানুষ হয়ে ওঠে, অন্য একজন স্থানীয় নগর-চোর এবং অশিক্ষিত বাকি এক ক্ষুদ্র অপরাধী হয়ে ওঠে। সমস্যাগুলি উপস্থিত হয় যখন তাদের বান্ধবীরা একে অপরকে দেখতে তাদের নিজের বন্ধুবর মনে করে। গল্পটি শেষ হয়েছে যমজ ভাইয়ের পুনরায় একত্রিত হওয়ার মাধ্যমে।

## অভিনয়ে
*কমল হাসন - রত্নম/বাবু
*শ্রীপ্রিয়া - প্রিয়া
*শ্রীকান্ত - সেনদিল
*এস এ অশোক - মায়ান্ডি
*তেঙ্গাই শ্রীনিবাস - নাগরাজ
*সুরুলি রাজন - রত্নমের বন্ধু
*গান্ধীমাঠি - শিবাকোলুন্দু
*সত্যরাজ - ভিকি

## প্রযোজনা
এই চলচ্চিত্রটি ছিলো সত্যরাজ অভিনীত প্রথম চলচ্চিত্র। চলচ্চিত্রটির সংলাপ লিখেছিলেন শানমুগম সুন্দরম।
## গানের তালিকা
কন্নদাস এবং তিরুপাদুরানের গীতিতে চলচ্চিত্রটির গানগুলোর সুর করেছিলেন ইলাইয়ারাজা

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৭০-এর দশকের তামিল ভাষার চলচ্চিত্র
বিষয়শ্রেণী:১৯৭৮-এর চলচ্চিত্র
বিষয়শ্রেণী:ভারতীয় চলচ্চিত্রে যমজ
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
২০২১

**২০২১** একটি সাধারণ বছর যেটি শুক্রবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০২১তম বছর; ৩য় সহস্রাব্দ এবং ২১শ শতাব্দীর ২১তম বছর; এবং ২০২০-এর দশকের দ্বিতীয় বছর।

জাতিসংঘ ২০২১-কে আন্তর্জাতিক শান্তি ও বিশ্বাসের বছর, টেকসই বিকাশের জন্য সৃজনশীল অর্থনীতির আন্তর্জাতিক বছর এবং ফল ও সবজির আন্তর্জাতিক বছর হিসাবে ঘোষণা করে।

## মৃত্যু

### জানুয়ারি
থাম্ব|রাবেয়া খাতুন
* ৩ জানুয়ারি - রাবেয়া খাতুন, একুশে পদক বিজয়ী বাংলাদেশী লেখিকা। (জ. ১৯৩৫)

### মার্চ
* ৪ মার্চ - হোসেন তৌফিক ইমাম, বাংলাদেশি রাজনীতিবিদ, বাংলাদেশের প্রথম মন্ত্রিপরিষদ সচিব। (জ. ১৯৩৯)
* ১৬ মার্চ - মওদুদ আহমেদ, বাংলাদেশের সাবেক উপরাষ্ট্রপতি, অষ্টম প্রধানমন্ত্রী, বাংলাদেশ জাতীয়তাবাদী দল (বিএনপি) ও জাতীয় পার্টির অন্যতম প্রতিষ্ঠাতা। (জ. ১৯৪০)

### এপ্রিল
থাম্ব|মাইকেল কলিন্স
* ২১ এপ্রিল - শঙ্খ ঘোষ, কবি। (জ. ১৯৩২)
* ২৮ এপ্রিল - মাইকেল কলিন্স, মহাকাশচারী, অ্যাপোলো ১১-এর কমান্ড মডিউল পাইলট। (জ. ১৯৩০)
### মে
* ২১ মে - উসমান মনসুরপুরী, জমিয়ত উলামায়ে হিন্দের সর্বভারতীয় সভাপতি। (জ. ১৯৪৪)
### ডিসেম্বর
* ২৬ ডিসেম্বর - নোবেল শান্তি পুরস্কার বিজয়ী দক্ষিণ আফ্রিকার আর্চবিশপ ডেসমন্ড টুটু। (জ. ০৭/১০/১৯৩১)

## তথ্যসূত্র

বিষয়শ্রেণী:২০২১
ডায়ান ক্যানন

**ডায়ান ক্যানন** (জন্ম **সামিল ডায়ান ফ্রিসেন**; ৪ জানুয়ারি ১৯৩৭) হলেন একজন মার্কিন অভিনেত্রী, পরিচালক, চিত্রনাট্যকার, প্রযোজক ও সম্পাদক। তিনি *[[বন অ্যান্ড ক্যারল অ্যান্ড টেড অ্যান্ড অ্যালিস]]* (১৯৬৯) ও *[[হেভেন ক্যান ওয়েট (১৯৭৮-এর চলচ্চিত্র)|হেভেন ক্যান ওয়েট]]* (১৯৭৮) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি *নাম্বার ওয়ান* স্বল্পদৈর্ঘ্য চলচ্চিত্র পরিচালনার জন্য সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি *হেভেন ক্যান ওয়েট* চলচ্চিত্রের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং এছাড়াও আরও তিনটি গোল্ডেন গ্লোব পুরস্কারের মনোনয়ন লাভ করেন।

## প্রারম্ভিক জীবন
ক্যানন ১৯৩৭ সালের ৪ঠা জানুয়ারি ওয়াশিংটন অঙ্গরাজ্যের টাকোমা শহরে জন্মগ্রহণ করেন। তার প্রকৃত নাম সামিল ডায়ান ফ্রিসেন। তার মামা ক্লেয়ার (বিবাহপূর্ব পোর্টনয়) একজন গৃহিণী এবং পিতা জীবন বিমা বিক্রয়কর্মী ছিলেন। তিনি তার রুশ অভিবাসী মায়ের মত ইহুদি ধর্মাবলম্বী হিসেবে বেড়ে ওঠেন, যদিও তার পিতা অভিসিঞ্চিত ছিলেন। তিনি পশ্চিম সিয়াটল হাই স্কুলে, এবং পরে ওয়াশিংটন বিশ্ববিদ্যালয়ে আড়াই বছর অধ্যয়ন করেন। তার ছোট ভাই ডেভিড ফ্রিসেন একজন জ্যাজ সঙ্গীতজ্ঞ।

## কর্মজীবন
ক্যাননের প্রথম বড় সাফল্য আসে *[[বন অ্যান্ড ক্যারল অ্যান্ড টেড অ্যান্ড অ্যালিস]]* (১৯৬৯) দিয়ে। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন, এবং সেরা নবীন তারকা ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৭৬ সালে তিনি *নাম্বার ওয়ান* স্বল্পদৈর্ঘ্য চলচ্চিত্র পরিচালনার জন্য সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি এই বিভাগে অস্কারের মনোনয়নপ্রাপ্ত প্রথম অভিনেত্রী। কিশোরদের যৌনতা বিষয়ক কৌতূহল নিয়ে নির্মিত চলচ্চিত্রটি ক্যানন প্রযোজনা, পরিচালনা, রচনা ও সম্পাদনা করেন। *[[হেভেন ক্যান ওয়েট (১৯৭৮-এর চলচ্চিত্র)|হেভেন ক্যান ওয়েট]]* (১৯৭৮) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং তার দ্বিতীয় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র সম্পাদক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী চিত্রনাট্যকার
বিষয়শ্রেণী:টাকোমা, ওয়াশিংটনের অভিনেত্রী
বিষয়শ্রেণী:ওয়াশিংটনের (অঙ্গরাজ্য) চলচ্চিত্র পরিচালক
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:মার্কিন নারী চলচ্চিত্র পরিচালক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন স্মৃতিকথাকার
বিষয়শ্রেণী:মার্কিন খ্রিস্টান
বিষয়শ্রেণী:ওয়াশিংটন (অঙ্গরাজ্যের) ইহুদি
অ্যানি ভিডিও কনভার্টার

**অ্যানি ভিডিও কনভার্টার** হল আনভিসফট ইনক কর্তৃক তৈরিকৃত মাইক্রোসফট উইন্ডোজ এবং ম্যাক ওএসের জন্য নির্মিত ভিডিও রূপান্তরকারী। এটি বিনামূল্যে এবং অর্থের বিনিময়ে উভয় সংস্করণে পাওয়া যায়। অ্যানি ভিডিও কনভার্টারের উইন্ডোজ সংস্করণটি সিএনইটি ডাউনলোড কর্তৃক প্রদত্ত ৫ তারকা পুরস্কার লাভ করেছে।

## বৈশিষ্ট্য
সফ্টওয়্যারটি এভিআই, এফএলভি, এমওভি, এমপি ৪, এমপিজি, এম২ টিএস, এমটিএস, আরএমভিবি, এভিসিএইচডি, এমকেভি, ওয়েবএম (ভি 8), কিউটি, ডাব্লুএমভি, ভিওবি, ৩ জিপি, ৩ জিপিপি ২, ডিভিএক্স, সহ বেশিরভাগ ভিডিও ফাইলগুলিকে রূপান্তর করতে পারে এবং এছাড়া আরও অনেক বিন্যাস যেমন এভিআই , এমওভি, এমপি ৪, এফএলভি, ডাব্লুএমভি, এমপি ৩ ইত্যাদি। এটি প্রদত্ত ফলাফলের আউটপুটের ফাইলগুলিকে আইপড, আইফোন, আইপ্যাড, অ্যাপল টিভি, পিএসপি, স্যামসাং, এইচটিসি, অ্যান্ড্রয়েড, ব্ল্যাকবেরি, নোকিয়া, এক্সবক্স, স্মার্টফোন ইত্যাদিতে স্থানান্তরিত করা যেতে পারে।

এই ফ্রিওয়্যারটি ইউটিউব, নিকোনিকো, মেটাক্যাফ ইত্যাদির মতো অনলাইন ভিডিও-শেয়ারিং সাইটগুলি থেকে ভিডিও ডাউনলোড করার মতো ফাংশনও সম্পাদন করে এবং ব্যবহারকারীরা তাদের পছন্দ মতো ভিডিওগুলি সম্পাদনা করতে পারে। যেমন ভিডিও কাটা, ঘোরানো, উল্টানো, ভিডিওতে প্রভাব যুক্ত করা, একাধিক ভিডিওকে এক ফাইলে একত্রিত করা। তদতিরিক্ত, এটি ব্যবহারকারীদের ওয়েবসাইটে ব্যবহারের জন্য এম্বেডিং কোডসহ এইচটিএমল৫ ভিডিও তৈরি করতে অনুমতি দেয়, ডিভিডি বা অ্যাভিসিএইচডি ডিভিডি ডিস্কে ভিডিও বার্ন করতে দেয়, সিডিডিএ ত্বরণের মাধ্যমে ১০এক্স পর্যন্ত ভিডিও রূপান্তর গতি বাড়াতে দেয়।  এটি এক্স২৬ /এইচ২৬৪, এক্স ৬৫/এইচ২৬৫ ভিডিও এনকোডিংয়ের জন্য এএমডি অ্যাপ্লিকেশন এনকোডার এবং ইন্টার কিউএসভি ব্যবহার করে।

## অভ্যর্থনা
সফটওয়্যারটি "হাস্যকরভাবে ব্যবহার করা সহজ" এবং "ইন্টারফেসটি ম্যানিপুলেট করা সহজ" মন্তব্যসহকারে পর্যালোচনা পেয়েছে।

৩০ নভেম্বর, ২০০৬-এ এটি লাইফহ্যাকার ওয়েবসাইটে আজকের দিনের ডাউনলোড বিভাগে প্রদর্শিত হয়েছিল।

উইন্ডোজ ভিস্তা ম্যাগাজিনের এপ্রিল ২০০৭ সালের সংস্করণে পিএসপিতে দেখার জন্য সফ্টওয়্যারটটি দিয়ে ভিডিও ফাইলগুলিকে রূপান্তর করার বিষয়ে একটি টিউটোরিয়াল প্রকাশ করে। আইপডে দেখার জন্য ফাইলকে রূপান্তর করার সক্ষমতার জন্য ২০০৮ সালে ম্যাকলাইফ এটিকে নিয়ে পর্যালোচনা প্রকাশ করে।

## তথ্যসূত্র

বিষয়শ্রেণী:উইন্ডোজ মাল্টিমিডিয়া সফটওয়্যার
বিষয়শ্রেণী:ম্যাকওএস মাল্টিমিডিয়া সফটওয়্যার
বিষয়শ্রেণী:ভিডিও রূপান্তর সফটওয়্যার
চামরাজনগর জেলা

**চামরাজনগর জেলা** () ভারতের কর্ণাটক রাজ্যের দক্ষিণতম জেলা। এটি ১৯৯৯ সালে মূল মহীশূর জেলা থেকে উতকীর্ণ করা হয়েছিল। চামরাজনগর শহরটি এই জেলার সদর দফতর।

এটি কোডাগু জেলা ও বেঙ্গালুরু গ্রামীণ জেলার পরে কর্ণাটকের ৩০টি জেলার মধ্যে তৃতীয় সর্বনিম্ন জনবহুল জেলা .

## ইতিহাস
চামারজনগর আগে শ্রী আরিকোত্তরা নামেও পরিচিত ছিল। মহীশূরের রাজা ওয়াদাইয়ার রাজা চামরাজ ওয়াদেয়ার এখানে জন্মগ্রহণ করেছিলেন এবং তাই এই জায়গার নামকরণ করা হয় তাঁর নামে। বিজয়া পার্শ্বনাথ বাসাদি নামে একটি পবিত্র জৈন মন্দিরটি ১১১৭ খ্রিস্টাব্দে হোয়সল রাজা গঙ্গরাজের সেনাপতি পুনিষদন্ডনায়ক দ্বারা নির্মিত হয়েছিল।

## ভূগোল
কর্ণাটকের দক্ষিণতম জেলা হওয়ায় চামরাজনগর জেলা তামিলনাড়ু এবং কেরালার রাজ্যের সীমান্তবর্তী জেলা। জেলাটির উত্তর দিকে রয়েছে রামনগর ও মাণ্ড্য জেলা, উত্তর-পশ্চিমে রয়েছে মহীশূর জেলা, পশ্চিম দিকে রয়েছে কেরালা রাজ্যের বয়নাড়ু জেলা, দক্ষিণ-পশ্চিমে রয়েছে তামিলনাড়ু রাজ্যের নীলগিরি জেলা, দক্ষিণে রয়েছে ইরোড়ু জেলা, পূর্ব দিকে রয়েছে ধর্মপুরী জেলা এবং উত্তর-পূর্ব দিকে রয়েছে কৃষ্ণগিরি জেলা৷

জেলার বেশিরভাগ অংশ নীলগিরির সবুজ বনানী আবৃত এবং সবুজ পাহাড়ের সাথে প্রধানত অর্ধ-শুকনো বৃষ্টি-নির্ভর সমতলভূমি নিয়ে গঠিত।

## জনমিতি
২০১১ সালের জনগণনা অনুযায়ী চামরাজনগর জেলার জনসংখ্যা ১,০২০,৭৯১ জন  যা প্রায় সাইপ্রাস রাষ্ট্রের জনসংখ্যা অথবা মার্কিন যুক্তরাষ্ট্রের মন্টানা রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চামরাজনগরের স্থান ৪৪১তম। জেলায় জনসংখ্যার ঘনত্ব  । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ৫.৭৫ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৮৯ জন নারী  এবং সাক্ষরতার হার ৬১.৪৩ শতাংশ। জনসংখ্যার ৮৬% কন্নড় ভাষায়, ৪.৫৮% তামিল ভাষায়, ৪.৪২% উর্দু ভাষায় এবং ৩.২৯ % তেলুগু ভাষায় কথা বলেন।

জেলার জনসংখ্যার এক-চতুর্থাংশ মানে প্রায় ২৫৯,০০০ জন মানুষ তফসিলি জাতিভুক্ত।জেলার একুটি বিশাল অংশ অরণ্যাবৃত হওয়াতে, এখানে বহু বনবাসী উপজাতির বসবাস রয়েছেঃ সোলিগা, যেরাভা, জেনু কুরুব এবং বেট্টা কুরুব এই অঞ্চলের আদিবাসীদের মধ্যে প্রধান। এই আদিবাসীদের নিজস্ব ভাষা রয়েছে এবং তাদের মোট জনসংখ্যা ১২০,০০০ এর কাছাকাছি যা প্রায় জেলার জনসংখ্যার ১২%। অন্যান্য সম্প্রদায়ের মধ্যে রয়েছে লিঙ্গায়েট, মুসলিম এবং ভোক্কালিগা।

## প্রধান পর্যটক আকর্ষণ
প্রধান পর্যটকদের আকর্ষণ হ'ল চামরজানগরের শ্রী চামরাজেশ্বর মন্দির, বিলিগিরাঙ্গা পাহাড়, কে গুড়ি, মালে মহাদেশ্বর পাহাড়, সুবর্ণাবতী বাঁধ, শিবসমুদ্রম, বান্দিপুর জাতীয় উদ্যান, গুন্ডলুপেটের গোপালস্বামী পাহাড় ইত্যাদি।

## তথ্যসূত্র

বিষয়শ্রেণী:কর্ণাটকের জেলা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চামরাজনগর জেলা
বিষয়শ্রেণী:১৯৯৮-এ কর্ণাটকে প্রতিষ্ঠিত
স্কটল্যান্ড ইয়ার্ড

**স্কটল্যান্ড ইয়ার্ড** ব্রিটিশ নিরাপত্তা সংস্থার নাম । বিশ্বখ্যাত এ পুলিশ সংস্থার সদর দপ্তর লন্ডনে অবস্থিত । এটি লন্ডনের একটি নামকরা পুলিশ বাহিনী। স্যার আর্থার কোনান ডয়েলের অমর রচনা শার্লক হোমসের সুবাদে এখন ছোট থেকে বুড়ো সবাই স্কটল্যান্ড ইয়ার্ডের পুলিশ বাহিনীকে একনামে চেনেন। খাতা-কলমে নিউ স্কটল্যান্ড ইয়ার্ড নামে পরিচিত এ স্কটল্যান্ড ইয়ার্ড পুলিশ বাহিনীর অবস্থান ওয়েস্টমিনস্টারে। এটি গঠিত হয় ১৮২৯ সালে। কেবল একটি পুলিশ বাহিনীই নয়, মেট্রোপলিটন পুলিশের প্রধান কার্যালয়ও এ স্কটল্যান্ড ইয়ার্ড। বর্তমানে নানরকম পারদর্শিতায় পুরো বিশ্বের কাছে নিজেদের কর্মদক্ষতার কথা পৌঁছে দিয়েছে এ পুলিশ বাহিনী। বিশ্বের সব পুলিশ বাহিনীরই আদর্শ হিসেবে নিজেদের প্রতিষ্ঠিত করেছে নিউ স্কটল্যান্ড ইয়ার্ড।

আঠারো শতকের একটা সময় পর্যন্ত লন্ডন তথা ব্রিটেনে কোনো প্রশিক্ষিত পুলিশ বাহিনী গড়ে ওঠেনি। এরপর ব্রিটেনের ওয়েস্টমিনস্টারে জন্ম হয়েছিল বিশ্বের প্রাচীনতম মেট্রোপলিটন পুলিশ বাহিনীর। এই বাহিনীর প্রধান কার্যালয়ের নামই হল স্কটল্যান্ড ইয়ার্ড। এ নামটিই ব্রিটেনের মেট্রোপলিটন পুলিশ ব্যবস্থার একরকম সমার্থক হয়ে গেছে। আর্থার কোনান ডয়েলের শার্লক হোমসকে কে না চেনে! কল্পনার শার্লক হোমস কাজ করতেন বাস্তবের স্কটল্যান্ড ইয়ার্ডে। ফলে একটা শহরভিত্তিক বাহিনী হওয়া সত্ত্বেও এর রয়েছে বিশ্বজোড়া পরিচিতি। অনেকের কাছে এটি পৃথিবীর অন্যতম সেরা মেট্রোপলিটন পুলিশ বাহিনী।

এই প্রসিদ্ধি একদিনে তৈরি হয়নি। ইতিহাসের অনেকটা পথ পেরিয়ে, স্কটল্যান্ড ইয়ার্ড পরিণত হয়েছে আজকের এই মহীরুহে।

## ইতিহাস
এই মেট্রোপলিটন পুলিশ সার্ভিস বৃহত্তর লন্ডনের আইনশৃঙ্খলা রক্ষার দায়িত্বে নিয়োজিত, শুধু লন্ডন মহানগরীর এক বর্গমাইল এলাকা তাদের আওতা-বহির্ভূত। এর আইনশৃঙ্খলা রক্ষার দায়িত্ব পালন করে লন্ডন মহানগরী পুলিশ। লন্ডন ভূ-গর্ভস্থ রেলওয়ে ও জাতীয় রেল নেটওয়ার্ক-এর আইনশৃঙ্খলা রক্ষার কাজে নিয়োজিত ব্রিটিশ পরিবহন পুলিশ।

### ৪ হোয়াইটহল প্যালেস

১৮২৯ সালে পার্লামেন্টে মেট্রোপলিটন পুলিশ আইন প্রণীত ও অনুমোদিত হয়।

রবার্ট পীল এ আইনের অধীনে মেট্রোপলিটন পুলিশ গঠন করেন। রবার্ট পীল ইউকেইনি ফ্রাংকোয়া ভিদক-এর সহযোগিতায় নতুন পুলিশ সদর দপ্তরের জন্য প্রথম স্থান নির্বাচন করেন হোয়াইটহল প্যালেস। প্রথম দুই কমিশনার চার্লস রোয়ান ও রিচার্ড মেইনি অন্যান্য পুলিশ কর্মকর্তা ও কর্মচারীদের নিয়ে এ ভবনটি দখল করেন। আগে ৪ হোয়াইটহল প্যালেস (অবস্থান ৫১.৫০৫৯৮° উত্তর অক্ষাংশ ও ০.১২৬০৯° পশ্চিম দ্রাঘিমা) ছিল একটি ব্যক্তিগত বাড়ি। এর পেছনে ছিল গ্রেট স্কটল্যান্ড ইয়ার্ড নামক একটি সড়ক।

### ভিক্টোরিয়া বেড়িবাঁধ

## তথ্যসূত্র

## বহিঃসংযোগ

* Metropolitan Police Branches 
* Metropolitan Police Specialist & Crime Operations
*Blumberg, Jess. "A Brief History of Scotland Yard", Smithsonian.com, 28 September 2007.
* 
**
বিয়ারা, জামালপুর

**বিয়ারা** বাংলাদেশের উত্তর-মধ্যাঞ্চলের জামালপুর জেলার সদর উপজেলার শাহবাজপুর ইউনিয়নের একটি গ্রাম।

## জনউপাত্ত
বিয়ারা গ্রামের জনসংখ্যা ১৩০৮ জন। এর মধ্যে পুরুষ ৬৩৮ জন এবং মহিলা ৬৭০ জন। গ্রামে প্রতি ১০০ জন মহিলার বিপরীতে প্রায় ৯৫.২ জন পুরুষ রয়েছে।

## ভৌগোলিক-সাংস্কৃতিক বৈশিষ্ট্য
বিয়ারা গ্রামের মধ্য দিয়ে ব্রহ্মপুত্রের একটি শাখা প্রবাহিত হয়। গ্রামে বর্তমানে একটি সরকারি প্রাথমিক বিদ্যালয়, একটি উচ্চ বিদ্যালয়, মুসলিম ধর্মসম্প্রদায়ের জন্য একটি মসজিদ এবং “বিয়ারা বাজার” নামে একটি বাজার রয়েছে। বিয়ারা বাজারে একটি উপ-ডাকঘর রয়েছে।

গ্রামের অধিকাংশ মানুষ কৃষিজীবী। গ্রামে প্রধানত ধান এবং শাকসবজি চাষ হয়।

## তথ্যসূত্র

বিষয়শ্রেণী:জামালপুর জেলার গ্রাম
বিষয়শ্রেণী:জামালপুর সদর উপজেলা
বিষয়শ্রেণী:ময়মনসিংহ বিভাগের জনবহুল স্থান
মনজুর আহমদ বাচ্চু

**মনজুর আহমদ বাচ্চু** বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-৩১ আসনের সংসদ সদস্য ছিলেন।

## প্রাথমিক জীবন
মনজুর আহমদ বাচ্চু কিশোরগঞ্জ জেলায় জন্মগ্রহণ করেন।

## রাজনৈতিক জীবন
মনজুর আহমদ বাচ্চু ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৩১ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আমির উদ্দিন আহমেদ

**আমির উদ্দিন আহমেদ** বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-২৩ ও কিশোরগঞ্জ-৬ আসনের সংসদ সদস্য ছিলেন।

## প্রাথমিক জীবন
আমির উদ্দিন আহমেদ কিশোরগঞ্জ জেলায় জন্মগ্রহণ করেন।

## রাজনৈতিক জীবন
আমির উদ্দিন আহমেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২৩ আসন থেকে সংসদ সদস্য নির্বাচিত হন। এর পর ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৬ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:১৯২৬-এ জন্ম
হোটেল ক্যালিফোর্নিয়া

"**হোটেল ক্যালিফোর্নিয়া**" মার্কিন রক ব্যান্ড ঈগলসের একই নামের অ্যালবামের শিরোনাম ট্র্যাক। গানটি ১৯৭৭ সালের ফেব্রুয়ারিতে একক হিসাবে প্রকাশিত হয়েছিল। গানটির সঙ্গীত রচনা করেছেন ডন ফিল্ডার, এবং যৌথভাবে গানের কথা লিখেছিলেন ডন হেনলি ও গ্লেন ফ্রে। ইগলসের মূল রেকর্ডিংয়ে লিড ভোকাল হিসেবে কণ্ঠ দিয়েছেন হেনলি এবং ইলাকট্রিক গিটারে ছিলেন ফিল্ডার ও জো ওয়ালশের মধ্যে।

গানটি ব্যান্ডের সর্বাধিক বিখ্যাত রেকর্ডিং হিসাবে বিবেচিত হয়। ১৯৯৮ সালে এর দীর্ঘ গিটার কোডা *[[Guitarist (magazine)|গিটাররিস্ট]]* সাময়িকী কর্তৃক সর্বকালের সেরা গিটার সলো নির্বাচিত হয়েছিল। গানটি ১৯৭৮ সালে রেকর্ড অব দ্য ইয়ারের জন্য গ্র্যামি অ্যাওয়ার্ডে ভূষিত হয়েছিল। গানের কথাগুলি ভক্ত এবং সমালোচকদের দ্বারা বিভিন্নভাবে ব্যাখ্যা করা হয়েছে। ঈগলস নিজেই এই গানটিকে তাদের "লস অ্যাঞ্জেলেসের উচ্চ জীবনের ব্যাখ্যা" হিসাবে বর্ণনা করেছে। ২০১৩ সালের *[[হিস্ট্রি অব দি ঈগলস]]* প্রামাণ্যচিত্রে হেনলি বলেছিলেন যে, গানটি "অনভিজ্ঞতা থেকে অভিজ্ঞতার পথে যাত্রা... এটাই..."।

মুক্তির পর থেকে "হোটেল ক্যালিফোর্নিয়া" একাধিক শিল্পী কর্তৃক কভার করা হয়েছে এবং আন্তর্জাতিক জনপ্রিয় সংস্কৃতির অংশে পরিণত হয়েছে। জুলিয়া ফিলিপস গানটিকে একটি চলচ্চিত্রে অভিযোজনের প্রস্তাব করেছিলেন, তবে ঈগলসের সদস্যরা এই ধারণাটি অপছন্দ করেছিলেন। বাণিজ্যিকভাবে, "হোটেল ক্যালিফোর্নিয়া" ''বিলবোর্ড'' হট ১০০-এ প্রথম অবস্থানে ছিল এবং বেশকয়েকটি আন্তর্জাতিক চার্টের শীর্ষ অবস্থান নিয়েছিল।

## কর্মিবৃন্দ
* ডন ফিল্ডার – ১২- এবং ৬-তারের ইলাকট্রিক গিটার, ব্যাকিং ভোকাল
* ডন হেনলি – লিড ভোকাল, ড্রাম, পারকাশন
* গ্লেন ফ্রে – ১২-তারের অ্যাকোস্টিক গিটার, ব্যাকিং ভোকাল
*জো ওয়ালশ – ইলাকট্রিক গিটার, ব্যাকিং ভোকাল
*র‌্যান্ডি মিজনার – বেস, ব্যাকিং ভোকাল

## তথ্যসূত্র

## উৎস
* 

## বহিঃসংযোগ
* 
* Classic Tracks: The Eagles 'Hotel California'

বিষয়শ্রেণী:১৯৭৬-এর গান
বিষয়শ্রেণী:১৯৭৬-এর একক
বিষয়শ্রেণী:এসাইলাম রেকর্ডসের একক
বিষয়শ্রেণী:বিলবোর্ড হট ১০০-এর শীর্ষ একক
শেষ সংগ্রাম

***শেষ সংগ্রাম*** ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন গাজী জাহাঙ্গীর। শ্রেষ্ঠাংশে অভিনয় করেছেন মান্না, চম্পা, রাজীব, ডলি জহুর, দিলদার সহ আরও অনেকে।

চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।

## কাহিনি সংক্ষেপ
একজন পুলিশ ইন্সপেক্টরের চাকরি ছেড়ে দিয়ে পুলিশ প্রশাসনের ভিবিন্ন দুর্বলতার ও  অসংলগ্নতা বিরুদ্ধে প্রতিবাদ নিয়ে ছবির গল্প।
## অভিনয়ে

*মান্না
*চম্পা
*রাজীব
*আসিফ
*শ্রাবনী
*তৃষ্ণা
*লিপি
*ডলি জহুর
*দুলারী
*নিলম
*লিমা
*দিলদার
*সুজা খন্দকার
*আরিফুল হক
*সজিব তাহের
*এ.কে কোরায়েশী
*কালা আজিজ
*মিজানুর রহমান
*মিন্টু
*দেওয়ান শাই কোরায়েশী
*জীবন
*ইউসুফ
*আমীর
*সোহেল
*শামীম গাজী
*বকুল ইসলাম
*কাজী হায়াৎ (অতিথি)
*শেখ মজিবুর রহমান (অতিথি)

## সঙ্গীত
*শেষ সংগ্রাম* চলচ্চিত্রের গান রচনা করেছন মুন্সি ওয়াদুদ। সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, শাকিলা জাফর, কনকচাঁপা, সামিনা চৌধুরী ঝোনাক খান, এম.এ খালেক।

## উল্লেখ্য
এই চলচ্চিত্রে জনপ্রিয় খল অভিনেতা রাজীব এর মুখের *ইলু ইলু* সংলাপটি ব্যাপক জনপ্রিয়তা লাভ করে। এছাড়া পরবর্তী পরিচালক গাজী মাহবুব এই চলচ্চিত্রে সহকারী পরিচালক হিসেবে কাজ করেন।

## পুরস্কার ও মনোনয়ন

## তথ্যসূত্র

## বহিঃসংযোগ

বাংলাদেশ ফিল্ম আর্কাইভে শেষ সংগ্রাম

বিষয়শ্রেণী:১৯৯৫-এর চলচ্চিত্র
মানময়ী গার্লস স্কুল

***মানময়ী গার্লস স্কুল*** হলো একটি জনপ্রিয় বাংলা প্রণয়ধর্মী হাসির চলচ্চিত্র যা পরিচালনা করেন হেমচন্দ্র চোংদার। রবীন্দ্রনাথ মৈত্র রচিত নাটকের ওপর ভিত্তি করে এই চলচ্চিত্রটি ১৮ জানুয়ারি ১৯৫৭ সালে রাধা ফিল্মস কোম্পানি ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাজেন সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ভানু বন্দ্যোপাধ্যায়, জহর গাঙ্গুলী এবং ধীরাজ ভট্টাচার্য।

## কাহিনী

## শ্রেষ্ঠাংশে
* উত্তম কুমার
* অরুন্ধতী দেবী
* ভানু বন্দ্যোপাধ্যায়
* করুণা ব্যানার্জী
* ধীরাজ ভট্টাচার্য
* জহর গাঙ্গুলি
* মলিনা দেবী
* তুলসী লাহিড়ী
* জহর রায়
* কমলা মুখোপাধ্যায়

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
শম্ভুগঞ্জ

**শম্ভুগঞ্জ** বাংলাদেশের উত্তর-মধ্যাঞ্চলের ময়মনসিংহ সিটি কর্পোরেশনের ৩২নং ওয়ার্ডভুক্ত একটি টাউন। এটি ব্রহ্মপুত্র নদের পূর্ব পাড়ে অবস্থিত। ব্রহ্মপুত্র সেতুর মাধ্যমে এটি ময়মনসিংহ মহানগরের বাকি অংশের সাথে যুক্ত। শম্ভুগঞ্জ ময়মনসিংহ থেকে কিশোরগঞ্জ,শেরপুর,নেত্রকোণা,সিলেট ও চট্টগ্রাম যাতায়াতের প্রধান সড়কের সংযোগস্থলে অবস্থিত।

## ইতিহাস
১৯১৫ সালে চর কালিবাড়ি ও কেওয়াটখালী এলাকায় ব্রহ্মপুত্র নদের ওপর রেলওয়ে সেতু নির্মিত হয়, যা ময়মনসিংহকে মোহনগঞ্জ, জারিয়া-ঝাঞ্জাইল এবং ভৈরবের সাথে যুক্ত করে। এই সেতু ও রেলপথ নির্মিত হওয়ার সময়ে শম্ভুগঞ্জ বাজারে একটি রেল স্টেশন স্থাপিত হয়। ১৯৩৩ সালে শিল্পাচার্য জয়নুল আবেদিন কেওয়াটখালী-শম্ভুগঞ্জ রেল সেতুকে কেন্দ্র করে “রেল ব্রিজ” শিরোনামে দুইটি চিত্র আঁকেন, যা জয়নুল আবেদিন সংগ্রহশালায় সংরক্ষিত আছে। ১৯৯২ সালের ১ জানুয়ারি পাটগুদাম-চায়নামোড় এলাকায় সড়ক সেতু চলাচলের জন্য খুলে দেওয়া হয়।এই সেতুটির দৈর্ঘ্য ৪৫৫ মিটার। ময়মনসিংহ মহানগরের চায়নামোড়-চরকালিবাড়ী এলাকা থেকে শম্ভুগঞ্জ বাজার প্রায় ২ কিলোমিটার দূরে অবস্থিত। আর মূল শহর থেকে এর দূরত্ব ৪ কিলোমিটার।

## আরও দেখুন
* শম্ভুগঞ্জ রেলওয়ে স্টেশন

## তথ্যসূত্র

বিষয়শ্রেণী:বাংলাদেশের শহর 
বিষয়শ্রেণী:ময়মনসিংহ সদর উপজেলা 
বিষয়শ্রেণী:ময়মনসিংহ
স্বাস্থ্য অধিদপ্তর

**স্বাস্থ্য অধিদপ্তর** গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ স্বাস্থ্য পরিষেবা বিষয়ক সর্বোচ্চ প্রশাসনিক কার্যালয়।

## ইতিহাস
১৯৫৮ সালে এ কার্যালয় পরিদপ্তর হিসেবে গঠিত হয়। ১৯৮০ সালে এটিকে অধিদপ্তরে উন্নীত করা হয়। ঢাকার মহাখালীতে এই কার্যালয় অবস্থিত।

## জনকাঠামো
একজন মহাপরিচালক অধিদপ্তরের শীর্ষকর্তা হিসেবে দায়িত্ব পালন করেন। এছাড়া একাধিক অতিরিক্ত মহাপরিচালক, পরিচালক, উপ ও সহকারী পরিচালকসহ বিভিন্নস্তরের কর্মকর্তা-কর্মচারী এর বিভিন্ন প্রশাসনিক স্তরে দায়িত্বপালন করেন।

## কার্যপরিধি
অধিদপ্তরের প্রধান কাজ দেশের সর্বস্তরে স্বাস্থ্য সেবা নিশ্চিতকরণ, স্বাস্থ্য ব্যবস্থাপনা, কর্মপরিকল্পনা এবং প্রশাসনিকভাবে বিভিন্ন নীতি কার্যকর করা। এ ছাড়া স্বাস্থ্য অধিদপ্তর প্রয়োজনে মন্ত্রণালয়কে স্বাস্থ্য সেবা সম্পর্কিত দিক নির্দেশনা প্রণয়নে কারিগরী সহযোগিতাও প্রদান করে থাকে। ইতোপূর্বে এই অধিদপ্তর স্বাস্থ্য শিক্ষা দেখভাল করলেও ২০১৯ সালের ২৪ নভেম্বর নতুন স্বাস্থ্য শিক্ষা অধিদপ্তর গঠনের প্রজ্ঞাপন জারি করা হয়েছে।

## তথ্যসূত্র

বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭১-এ প্রতিষ্ঠিত সরকারি সংস্থা
আবুল বাশার মোহাম্মদ খুরশীদ আলম

আবুুুল বাশার মোহাম্মদ খুরশীদ আলম একজন বাংলাদেশী শল্যচিকিৎসক। তিনি স্বাস্থ্য অধিদপ্তরের মহাপরিচালক ছিলেন।

## প্রারম্ভিক জীবন
খুরশীদ আলম ১৯৬১ সালে জন্মগ্রহণ করেন। তিনি ১৯৮৪ সালে স্যার সলিমুল্লাহ মেডিকেল কলেজ থেকে এমবিবিএস ডিগ্রি লাভ করেন। এরপর তিনি বাংলাদেশ কলেজ অব ফিজিশিয়ানস এন্ড সার্জনস থেকে শল্যবিদ্যায় এফসিপিএস অর্জন করেন। পরবর্তীতে তিনি অস্থিশল্যবিদ্যায় এমএস এবং ইংল্যান্ড এর বিভিন্ন রয়্যাল কলেজ হতে এফআরসিএস অর্জন করেন।

## কর্মজীবন
বাংলাদেশে কোভিড-১৯ এর মহামারি চলাকালে সমালোচনার মুখে স্বাস্থ্য অধিদপ্তরের তৎকালীন মহাপরিচালক আবুল কালাম আজাদ পদত্যাগ করলে ২০২০-এর জুলাই মাসে অধিদপ্তরের মহাপরিচালক হিসেবে প্রথমবার নিয়োগ পান খুরশীদ আলম। ২০২০ সালের ৩১ ডিসেম্বর তার চাকরির মেয়াদ শেষ হয়। পরে চুক্তিভিত্তিক খুরশীদ আলমের মেয়াদ দুই বছর বাড়ানো হয়। সেই মেয়াদ ২০২২ সালের ৩১ ডিসেম্বর শেষ হলে আবারও নতুন করে দুই বছরের জন্য তাকে নিয়োগ দেয় সরকার। ২০২৪ সালের আগস্টে বাংলাদেশে সরকারের পট-পরিবর্তন হলে আগস্টের ১৮ তারিখ তার চুক্তিভিত্তিক নিয়োগের অবশিষ্ট মেয়াদ বাতিল করে জনপ্রশাসন মন্ত্রণালয় হতে প্রজ্ঞাপন জারি করা হয়।

২০১৮ সালে আলম ঢাকা মেডিকেল কলেজে শল্যবিদ্যার অধ্যাপক পদে যোগদান করেন। স্বাস্থ্য অধিদপ্তরের মহাপরিচালক হিসেবে যোগদানের পূর্বপর্যন্ত তিনি এই কলেজের শল্যবিদ্যার বিভাগীয় প্রধানের দায়িত্বে ছিলেন।
১৯৮৪ সালে তিনি দশম বিসিএস এর মাধ্যমে সাস্থ্য ক্যাডারে সরকারি চাকরিতে যোগ দেন।

আলম বাংলাদেশ কলেজ অব ফিজিশিয়ানস এন্ড সার্জনস এর সাম্মানিক সচিব হিসেবেও দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশী শল্যচিকিৎসক
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
বিষয়শ্রেণী:ঢাকা মেডিকেল কলেজ ও হাসপাতালের বিদ্যায়তনিক চিকিৎসক
বিষয়শ্রেণী:ইংল্যান্ডের রয়্যাল কলেজ অফ সার্জনের সভ্য
বিষয়শ্রেণী:স্যার সলিমুল্লাহ মেডিকেল কলেজের প্রাক্তন শিক্ষার্থী
সারাহ ক্যাসেল

**সারাহ ক্যাসেল** (; জন্ম: ১৯৮৪) একজন মার্কিন হুইলচেয়ার বাস্কেটবল খেলোয়াড় এবং সাঁতারু।

## জীবনী
১৯৮৪ সালে, ক্যাসল কলোরাডোর, ডেনভার জন্মগ্রহণ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০২ সালে, তিনি সাঁতার ওয়ার্ল্ড চ্যাম্পিয়নশিপে রৌপ্য পদক, ২০০৫ সালে আমেরিকাস কাপে স্বর্ণ পদক, জাপানের ওসাকাতে আয়োজিত ওসাকা কাপে স্বর্ণপদক, ২০০৭ এবং ২০১১ সালে পরাপান আমেরিকান গেমসে যথাক্রমে দু'বার স্বর্ণপদক জয়। এর পাশাপাশি তিনি ২০১০ সালে আইডাব্লুবিএফ ওয়ার্ল্ড চ্যাম্পিয়নশিপে স্বর্ণ পদক এবং ২০০৮ গ্রীষ্মের প্যারালিম্পিকে আরও একটি স্বর্ণ পদক। স্বর্ণ পদকের জয়ের পাশাপাশি তিনি ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে একটি রৌপ্য পদক এবং ২০০০ গ্রীষ্মকালীন প্যারা অলিম্পিকে ১০০ মিটার (৩৩০ ফুট) ব্রেস্টস্ট্রোকের জন্য আরও একটি রৌপ্য জয় করেছিলেন। ক্যাসেল ২০০২-২০০৮ সাল পর্যন্ত চার বারের এনসিএএ জাতীয় চ্যাম্পিয়নও ছিলেন (কেবল মাত্র ২০০৫ এবং ২০০৭ সালে বাদে)।

## আরও পড়ুন

## বহিঃসংযোগ
* 
* 
* 
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:২০শ শতাব্দীর মার্কিন নারী ক্রীড়াবিদ
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন আইনজীবী
জেনিফার চিউ

**জেনিফার চিউ** (; জন্ম:১৯৮৩) একজন মার্কিন হুইলচেয়ার বাস্কেটবল খেলোয়াড়।

## প্রাথমিক জীবন
জেনিফার মার্কিন যুক্তরাষ্ট্রের ক্যালিফোর্নিয়ার আখরোট ক্রিক শহরে জন্ম গ্রহণ করেছিলেন।

## খেলোয়াড় জীবন
মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে জেনিফার ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে রৌপ্য পদক এবং ২০১০ সালে স্বর্ণ পদক জয় করছিলেন। ২০১১ সালের প্যারাপান আমেরিকান গেমসে তিনি স্বর্ণপদক লাভ করেন এবং চারবারের এনডাব্লুডাব্লুবিটি চ্যাম্পিয়নও ছিলেন।

## আরও পড়ুন

## বহিঃসংযোগ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ওয়ালনাট ক্রিকের ক্রীড়াবিদ
বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
জন্না ক্রফোর্ড

**জন্না ক্রফোর্ড** () একজন মার্কিন হুইলচেয়ার বাস্কেটবল খেলোয়াড়।

## জীবনী
ক্রফোর্ড ইউনিভার্সিটি অফ ইলিনয়-এর আর্বানা-ক্যাম্পেনে যোগ দিয়েছিলেন যেখানে তিনি মহিলা হুইলচেয়ার বাস্কেটবল দলে অংশ নেন এবং দ্বিতীয় দলে অল-টুর্নামেন্টে স্থান পান। তিনি "কেনিয়ার প্রতিবন্ধী অভিজাত ক্রীড়াবিদদের সীমাবদ্ধতা" বিষয়ে স্নাতকোত্তর থিসিস লিখেছিলেন পরে তিনি মনিকা স্টোডলস্কার সাথে অবসরকালীন গবেষণা জার্নালে প্রকাশ করেন।

তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০০ সালের গ্রীষ্মকালীন প্যারা অলিম্পিক এবং ২০০৪ সালে গ্রীষ্মের প্যারা অলিম্পিকে, যেখানে তিনি অস্ট্রেলিয়ার বিরুদ্ধে দলগত স্বর্ণ পদক জয় করতে তাঁর দলকে সহায়তা করতে, নয় পয়েন্ট এবং ১০টি রিবাউন্ড করেছিলেন।

## আরও পড়ুন

## বহিঃসংযোগ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:১৯৭৪-এ জন্ম
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
সান ফ্রান্সিসকো আন্তর্জাতিক বিমানবন্দর

**সান ফ্রান্সিসকো আন্তর্জাতিক বিমানবন্দর** সান ব্রুনো এবং মিলব্রের কাছাকাছি সান মাতিও কাউন্টির একটি আন্তর্জাতিক বিমানবন্দর। এটি ক্যালিফোর্নিয়ার কেন্দ্রীয় সান ফ্রান্সিসকো থেকে ১৩ মাইল (২১ কিমি) দক্ষিণে অবস্থিত। উত্তর আমেরিকা জুড়ে এটির উড়ান রয়েছে এবং এটি ইউরোপ এবং এশিয়ার একটি প্রধান প্রবেশদ্বার।

এসএফও হ'ল এলএএক্স-এর পরে উপসাগর এলাকার বৃহত্তম এবং ক্যালিফোর্নিয়ায় দ্বিতীয় ব্যস্ততম  বিমানবন্দর। ২০১৭ সালে, এটি মার্কিন যুক্তরাষ্ট্রের সপ্তম-ব্যস্ততম বিমানবন্দর এবং যাত্রীর সংখ্যা অনুসারে বিশ্বের ২৪ তম-ব্যস্ততম বিমানবন্দর ছিল। এটি ইউনাইটেড এয়ারলাইন্সের পঞ্চম বৃহত্তম কেন্দ্র এবং ইউনাইটেডের প্রাথমিক ট্রান্সপ্যাসিফিক প্রবেশদ্বার হিসাবে কাজ করে। এটি আলাস্কা এয়ারলাইন্সের গৌণ কেন্দ্র হিসাবেও কাজ করে। এটি ইউনাইটেড এয়ারলাইন্সের রক্ষণাবেক্ষণের একটি প্রধান কেন্দ্র এবং লুই এ. টার্পেন এভিয়েশন জাদুঘর ও গ্রন্থাগার রয়েছে।

সান মাতিও কাউন্টিতে অবস্থিত হওয়া সত্ত্বেও, বিমানবন্দরটি সান ফ্রান্সিসকো শহর ও কাউন্টি দ্বারা মালিকানাধীন এবং পরিচালিত। ১৯৯৯ থেকে ২০০৪ এর মধ্যে সান ফ্রান্সিসকো বিমানবন্দর কমিশন তার ব্যবসায়িক ক্রয় ও উদ্যোগের পরিচালনা তদারকির জন্য নগর-মালিকানাধীন এসএফও এন্টারপ্রাইজ, ইনকর্পোরেটেড, পরিচালনা করে।

## ইতিহাস
১৫ মার্চ ১৯২৭ সালে সান ফ্রান্সিসকো শহর ও কাউন্টি প্রথম অস্থায়ী ও পরীক্ষামূলক বিমানবন্দর প্রকল্পের জন্য বর্তমান বিমানবন্দরের স্থানে ১৫০ একর (৬১ হেক্টর) জমি ইজারা দেয়।  ৭ ই মে, ১৯২৭ সালে  সান ফ্রান্সিসকোতে ১৫০ একর গরুর চারণভূমিতে গড়ে ওঠা এয়ারফিল্ডে একটি উৎসর্গীকরণ অনুষ্ঠানের আয়োজন করা হয়,  সরকারিভাবে নামকরণ করা হয় সান ফ্রান্সিসকোর মিলস ফিল্ড মিউনিসিপাল এয়ারপোর্ট।

## তথ্যসূত্র

## বহিঃসংযোগ

বিষয়শ্রেণী:সান ফ্রান্সিসকো আন্তর্জাতিক বিমানবন্দর
বিষয়শ্রেণী:সান মাতেও কাউন্টির (ক্যালিফোর্নিয়া) বিমানবন্দর
বিষয়শ্রেণী:১৯২৭-এ প্রতিষ্ঠিত বিমানবন্দর
বিষয়শ্রেণী:১৯২৭-এ ক্যালিফোর্নিয়ায় প্রতিষ্ঠিত
তুষার দত্ত

**তুষার দত্ত** একজন হিন্দুস্তানি শাস্ত্রীয় সংগীত শিল্পী।

## প্রারম্ভিক জীবন
তুষার দত্ত বাংলাদেশের  নাটোর  জেলায় জন্মগ্রহণ করেন। তিনি খুব অল্প বয়সে দুর্গাপুরের পণ্ডিত বিমল মিত্রের কাছ থেকে ভারতীয় শাস্ত্রীয় সংগীত শিখতে শুরু করেন। ১৯৮৩ সালে তিনি আইটিসি সংগীত রিসার্চ একাডেমিতে যোগদান করেছিলেন। তিনি কিরানা ঘরানায় পণ্ডিত এ.কানন ও পণ্ডিত অরুন ভাদুরীর এর কাছ  থেকে তালিম নিয়েছিলেন ।তিনি পন্ডীত কে জি গিন্ডে ও সুনীল বোস এর কাছ  থেকে আগ্রার ঘরানার প্রশিক্ষণও নিয়েছিলেন। শুভ্রা গুহ এর কাছে প্রশিক্ষণ ও নিয়েছিলেন।  

## পেশা
তুষারকে ভারত সরকারের সংস্কৃতি মন্ত্রণালয় থেকে জাতীয় বৃত্তিতে ভূষিত করা হয়েছিল। ১৯৯৮ সালে, ভারতের সকল বিশ্ববিদ্যালয় নিয়ে আয়োজিত খেয়াল প্রতিযোগিতায় তিনি প্রথম স্থান অর্জন করেছিলেন। মুম্বাই সুর শ্রীনগর সমসদ  তাকে "সুরমণি" উপাধি দিয়েছেন 

তিনি সমগ্র ভারতে এবং অন্যান্য দেশে পারফর্ম করেছেন, বিড়লা একাডেমি অফ আর্ট অ্যান্ড কালচার  এবং আইটিসি সংগীত সম্মেলন সহ বিভিন্ন কনসার্টে পারফর্ম করছেন।বাংলা ওয়েব সিরিজ " তানসেনের তানপুরা"য় অভিনয় করেছেন।

## অ্যালবাম
* সুবহ শাম (২০০৬) 
* সুর সঞ্চারী (২০০৭) - শাস্ত্রীয় সংগীত 
* কালীনাম কল্পতরু (২০০৮) - ভক্তিমূলক 
* তুষার দত্ত - হিন্দুস্তানি ভোকাল (২০১১) 
* রাগস ফর চিলড্রেন (২০১১) - শাস্ত্রীয় 
* বিরহিনী চাঁদ (২০০১) - "অর্ধ শাস্ত্রীয়" 
* ক্ল্যাসিক্যাল ট্রান্স অব টেগোর সংগস (২০১২) 
* কৃষ্ণ মন্ত্র (২০১২) - ভক্তিমূলক 
* টেগরস ট্রানস (২০১৩) - রবীন্দ্রসঙ্গীত 
* দুর্গা (২০১৩) - ভক্তিমূলক 
* বিরহে (২০১৪) - "অর্ধ শাস্ত্রীয়" 
* গুল বাগিচায় (২০১৪) - নজরুল সংগীত 
* সুরাঞ্জলী (২০১৫) - নজরুলগীতি (২০১৫) - নজরুল সংগীত 
* সজন আওরে (২০১৭) 
* প্রজ্ঞা (২০১৫)  - শাস্ত্রীয় 
* মিডনাইট মেলোডি - শাস্ত্রীয়   
* সংঘ ভাই - ধ্রুপদী   
* ইয়ং মাস্টার্স  - শাস্ত্রীয় 
* রাগ রঙ (২০১৭)  - শাস্ত্রীয় 
* সঙ্কল্প - ক্লাসিক্যাল   
* স্পার্কলিং ভয়েস - শাস্ত্রীয়   
* সজন আয়ো রে - শাস্ত্রীয় 
* ইয়ে তো করম হৈ মওলা - সুফি গান   
* ফুলের কুঁড়ি (২০০৬)  - শাস্ত্রীয় 
* মাজেস্টিক এসেন্স - শাস্ত্রীয় 
* ভোর ভায়ো - শাস্ত্রীয়   
* আশীর্বাদ - শাস্ত্রীয়   
* রাগমালা - ধ্রুপদী   
* মর্নিং মেলোডি (২০০৯)  - শাস্ত্রীয় 
* ভক্তি রস - ভক্তি   
* বান্দিস ফিউশন (২০১৬)  - ফিউশন 
* বিমনা বাইকেল (২০১৭)  - "অর্ধ শাস্ত্রীয়" 
* অ্যালিমেন্টিক রেকর্ডস (ন্যান্সি লাইভ, ২০১২)  - শাস্ত্রীয় 
* অমৃতার্থর্ষ ২য় খণ্ড - ভক্তিমূলক   
* লাইভ ইন আইজিসিসি (বাংলাদেশে) - শাস্ত্রীয়   
* চরণ মন্দির - ভক্তি   
* সদ্‌গুরু চরণ - ভক্তি   
* মিস্টিক মুডস অফ কলকাতা - শাস্ত্রীয়   
* লাইভ ইন ইন্ডিয়া - দ্য বাউল ও দ্য ক্লাসিক    
* হার্ট বিট (২০০৮)  - জাজ ফিউশন

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:কলকাতার সঙ্গীতশিল্পী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতীয় শাস্ত্রীয় সঙ্গীতে পুরুষ গায়ক
বিষয়শ্রেণী:জীবিত ব্যক্তি
২০২০ বৈরুত বিস্ফোরণ

**২০২০ বৈরুত বন্দর বিস্ফোরণ** লেবাননের রাজধানী শহর বৈরুতে ঘটে ২০২০ সালের ৪ আগস্ট।   বৈরুত বন্দরে বিস্ফোরণে কমপক্ষে ১০০ জনের মৃত্যু হয়, ৪,৫০০ জনেরও বেশি আহত হয়, এবং আরও অনেকে নিখোঁজ হন। বৈরুতের গভর্নর মারওয়ান আবদউদ অনুমান করেছিলেন যে বিস্ফোরণে দুই লক্ষ থেকে আড়াই লাখের মধ্যে মানুষ গৃহহীন হয়েছেন।

## বিস্ফোরণ
প্রথম, ছোট বিস্ফোরণে আগুনের উপরে ধোঁয়ার মেঘ সৃষ্টি হয় এবং ফ্ল্যাশিং লাইট তৈরি হয়, যা আতশবাজি অনুরূপ বলে দাবি করা হয়।  দ্বিতীয়টি, এর চেয়েও বড় আকারের, বিস্ফোরণটি স্থানীয় সময় প্রায় ১৮:৩০ এ ঘটে, যা মধ্য বৈরুতকে কাঁপিয়ে দিয়ে ধূলিকণার একটি লাল মেঘ বাতাসে সৃষ্টি করে। দ্বিতীয় বিস্ফোরণটি উত্তর ইসরায়েল  এবং সাইপ্রাসে, ২৪০ কিলোমিটার (১৫০ মাইল) দূরে অনুভূত হয়।.

## কারণ
বিস্ফোরণের কারণ এখনও নির্ধারণ করা যায়নি। লেবাননের রাষ্ট্রীয় গণমাধ্যম প্রাথমিকভাবে জানিয়েছে যে আতসবাজি গুদামে বিস্ফোরণ হয়েছে, অন্যরা জানিয়েছে যে এটি তেল সঞ্চয়ের ভাণ্ডার বা রাসায়নিক  সঞ্চয়ের ভাণ্ডারে ঘটেছে। বন্দরে এমন গুদাম ছিল যেগুলি বিস্ফোরক এবং নাইট্রেটস, সার ও বিস্ফোরকগুলির সাধারণ উপাদান সংরক্ষণ করে। লেবাননের পাবলিক সিকিউরিটির মহাপরিচালক বলেন যে বিস্ফোরণটি উচ্চ বিস্ফোরক পদার্থের কারণে হয়, যা বছরের পর বছর ধরে বাজেয়াপ্ত করা হয়েছিল এবং সংরক্ষণ করা হয়েছিল।

## তথ্যসূত্র

## বহিঃসংযোগ

বিষয়শ্রেণী:বৈরুতে বিস্ফোরণ
বিষয়শ্রেণী:২০২০-এর বিস্ফোরণ
সাউথইস্ট সান অনলাইন এডিশন

**সাউথইস্ট সান অনলাইন এডিশন** হল এন্টারপ্রাইজ, আলাবামা, যুক্তরাষ্ট্র থেকে প্রকাশিত কিউএসটি পাবলিকেশনের তিনটি মাধ্যমের মধ্যে একটি। কিউএসটি পাবলিকেশনস একটি পারিবারিক মালিকানাধীন কর্পোরেশন, যেটি দুটি সাপ্তাহিক সংবাদপত্র প্রকাশ করে: *দ্য সাউথইস্ট সান*, এন্টারপ্রাইজ এবং *ডালেভিল সান-কুরিয়ার*, ডালেভিল। এই অনলাইন সংস্করণ হল সাপ্তাহিক পত্রিকা দুটিতে প্রকাশিত নিবন্ধগুলির সংকলন। পত্রিকাটি কফি কাউন্টি, ডেল কাউন্টি এবং ফোর্ট রাকারকে লক্ষ্য করে সংবাদ পরিষেবা প্রদান করে, এসব অঞ্চল ফ্লোরিডা এবং জর্জিয়ার সীমান্তবর্তী দক্ষিণ-পূর্ব আলাবামায় অবস্থিত। এই আউটলেটগুলির মধ্যে প্রাচীনতমটি হচ্ছে *সাউথইস্ট সান*, যা ১৯৮২ সাল থেকে প্রকাশিত হচ্ছে।

## তথ্যসূত্র

* "The Southeast sun"-এর Worldcat.org তালিকাভুক্তি
* "Daleville sun-courier"-এর Worldcat.org তালিকাভুক্তি
* www.southeastsun.com About Us page 
*

বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট
বিষয়শ্রেণী:আলাবামার সংবাদপত্র
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
এ কে এম খালেকুজ্জামান

**এ কে এম খালেকুজ্জামান খান হুমায়ুন** বাংলাদেশের কিশোরগঞ্জ জেলার রাজনীতিবিদ যিনি তৎকালীন কিশোরগঞ্জ-৬ আসনের সংসদ সদস্য ছিলেন।

## প্রাথমিক জীবন
এ কে এম খালেকুজ্জামান কিশোরগঞ্জের বাজিতপুরে জন্মগ্রহণ করেন।

## রাজনৈতিক জীবন
এ কে এম খালেকুজ্জামান ১৯৮৬ সালের তৃতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন কিশোরগঞ্জ-৬ আসন থেকে সংসদ সদস্য নির্বাচিত হন।

১৯৯১ সালের পঞ্চম জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে কিশোরগঞ্জ-৬ আসন থেকে তিনি পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ মুসলিম লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:কিশোরগঞ্জ জেলার ব্যক্তি
লুৎফর রহমান বিশ্বাস

**লুৎফর রহমান বিশ্বাস** বাংলাদেশের মানিকগঞ্জ জেলার রাজনীতিবিদ যিনি মানিকগঞ্জ-২ আসনের সংসদ সদস্য ছিলেন।

## প্রাথমিক জীবন
লুৎফর রহমান বিশ্বাস মানিকগঞ্জ জেলায় জন্মগ্রহণ করেন।

## রাজনৈতিক জীবন
লুৎফর রহমান বিশ্বাস ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জীবিত ব্যক্তি